ඉංග්‍රීසීන් විසින් 1818 නිදහස් අරගලයට නායකත්ව සැපයූ ඇහැලේපොළ මහනිළමේ, පිළිමතලාවේ මහනිළමේ, මත්තෙමගොඩ දිසාව, ඊරියගම දිසාවේ, ඊරියගම රටේ මහත්තයා, මීවතුරේ හිටපු ලේකම් සහ ඉහගම උන්නාන්සේ ඇතුළු ඉතිහාසයේ ප්‍රකට සහ අප්‍රකට වීරවරයින් 27 දෙනෙකු දේශද්‍රෝහීන් කරමින් මුරිසි දිවයින වෙත පිටත් කර හරිනු ලැබුවා. 1848 වසරේ දී නිදහස් සටනට එක්වූ ගොංගාලේගොඩ බණ්ඩා මලක්කාවට පිටුවහල් කරනු ලැබූ තවත් ජාතික  වීරවරයෙක්.2013 ජාතික වීර දිනය සමරමින් කොළඹ ජාතික කෞතුකාගාර ශ්‍රවණාගාරයේ අද පැවැති උත්සවයකදී 1818 ජන අරගලයට එක්ව මුරිසියට පිටුවහල් කරනු ලැබූ ජාතික වීරවරයින් 27 දෙනාගේ ඥාතීන් වෙත සම්මාන පිරිනැමීම සිදුකරනු ලැබුවා.